Т1елетира казакаш. Нохчаша мохь беттара цхьаъ-ам бохуш. Цаьрга ладуг1уш стаг вацара. Нохчийн патармаш чекхдевлира цхьана эхасохьтехь т1ом бича. Кхинд1а цара дуьхьало йийр ю аьлча цхьа а тешаш вацара. Т1аьххьара шайн патармаш т1е а тоьхна, нохчий бала кечбелира. Т1аьхьо Теркат1ера казакаша гочдира суна церан назмана дешнаш. Нохчаша т1аккха назма элира: «Ялайлахь валалай, ва лайлахь ялалай, …ва нанас ма войла яхь йоцу ва к1анат, и вича ма ваха – ва дийнахь ва сарралц»… Мукъам д1атийра. Акха аьзнаш хазара Барз т1ера. «Все» – аьллера казакех воккхачо. Уьш х1инца летта лийр бу, ма доккха хир ду цара вайна дина зен.